Head advokatuuri liikmed

Kutsume Teid Eesti Advokatuuri üldkogule ja edastame Teile vastavalt advokatuuri kodukorra § 27 lõikele 2

**ÜLDKOGU KOKKUKUTSUMISE TEADE**

**Üldkogu toimumise aeg:**

7. märtsil 2025. a algusega kell 10.00.

Üldkogule registreerumine toimub 8.00-10.00 VOLIS keskkonnas.

**Üldkogu toimumise koht:**

Hilton Tallinn Park hotelli konverentsikeskuses, aadressil Fr. R. Kreutzwaldi 23.

Videoülekandekeskkonna link ja hääletuskeskkonna VOLIS link koos kasutusjuhisega edastatakse hiljemalt 5. märtsil.

**Üldkogu toimumise viis:**

Üldkogu toimub füüsilise koosolekuna ja osaliselt elektrooniliste vahendite abil.

**Üldkogu päevakord:**

1. Eesti Advokatuuri esimehe ettekanne

2. Eesti Advokatuuri 2024. aasta eelarve täitmise aruanne ja 2025. aasta eelarve

3. Eesti Advokatuuri majandustegevuse aastaaruande ja revisjonikomisjoni aastaaruanne

4. Eesti Advokatuuri eksamitasude kehtestamisest

5. Juhatuse liikmete ja asendusliikmete, revisjonikomisjoni liikmete ja asendusliikmete arvu valimine ning aukohtu liikmete ja asendusliikmete arvu valimisest

6. Otsuste vastuvõtmine

7. Eesti Advokatuuri esimehe valimine

8. Eesti Advokatuuri juhatuse liikmete ja asendusliikmete valimine

9. Revisjonikomisjoni liikmete ja asendusliikmete valimine

10. Aukohtu liikmete ja asendusliikmete valimine.

\*\* Üldkogule järgneb ENAÜ korraldatud koosviibimine, mille kohta avaldame täpsema info edaspidi.

**KANDIDAATIDE ÜLESSEADMISE ÜLESKUTSE**

Tegutseva advokatuuri esimehe ja juhatuse liikmete volitused lõpevad 08.03.2025, aukohtu ja revisjonikomisjoni vandeadvokaatidest liikmete ja asendusliikmete volitused lõppevad 15.03.2025. Seega kutsume üles esitama kandidaate.

Vastavalt kodukorra § 32 lg 3 võib advokatuuri organitesse valitavaid kandidaate esitada iga advokatuuri liige. Kandidaadid tuleb üles seada hiljemalt 7 kalendripäeva enne üldkogu. Kandidaadid ning kandidaatide ülesseadmiseks vajalikud dokumendid palume esitada **hiljemalt 27. veebruar 2025** aadressile **uldkogu@advokatuur.ee.**

Kodukorra § 32 lõikest 31 tuleb esimehe kandidaadi ülesseadmiseks esitada kandidaadi elulugu, kirjalik nõusolek ja motivatsioonikiri. Teiste organite (juhatuse, aukohtu ja revisjonikomisjoni) liikmete kandidaatide ülesseadmiseks tuleb esitada kandidaadi kirjalik nõusolek, millest peab tulenema, et kandidaat on nõus advokatuuri organi liikmeks ja/või asendusliikmeks valimisega.

**Osalejate registreerimise, osalemise ja hääletamise täpne kord** on reguleeritud juhatuse otsusega, mis edastatakse Teile juhatuse 04.02.2025 protokolli lisana; samuti lisatakse advokatuuri siseveebi. Sellest korrast juhime siinkohal tähelepanu olulisemale:

**Hääleõiguslik advokaat loetakse üldkogul osalevaks,** kui ta on üldkogu päeva, s.o 07.03.2025 hommikul ajavahemikul 8:00 kuni koosoleku alguseni kinnitanud VOLIS keskkonnas oma kohaloleku.

Üldkogule registreerimine algab 7. märtsil 2025 kell 08.00 ja kestab kuni kella 10.00ni. Nii füüsilisel koosolekul osalemine kui elektrooniliste vahendite abil veebikeskkonnas osalemine tuleb registreerida VOLIS hääletuskeskkonnas. Tõrgete korral kohapeal saate siiski hääletada ka kohapeal asuvates hääletuspunktides advokatuuri kantselei töötajate juures (hääletada saab isikut tõendava dokumendi alusel).

**Üldkogul osalemine läbi volituse**

Vastavalt kodukorra § 31 lg 1 on võimalik üldkogul osalema ja hääletama volitada teist hääleõiguslikku advokaati. Üks advokaat ei või samal üldkogul esindada rohkem kui kahte advokaati. **Volituse alusel  on advokaadil võimalik teise advokaadi eest hääl anda üksnes üldkogu füüsilisel koosolekul hääletuspunktis hääletades.** Selleks palun võtke volikiri kohapeale kaasa või saatke eelnevalt aadressile [uldkogu@advokatuur.ee](mailto:uldkogu@advokatuur.ee) 6. märtsiks, hiljemalt kella 16.30ks. Volituse näidise leiate allpool viidatud advokatuuri kodulehe sisevõrgu kaustast.

Elektrooniliste vahendite kaudu üldkogul osalemise korral saab üldkogul osaleja otsuste vastuvõtmisel hääle anda üksnes enda eest (s.t. volituse alusel esindamine ei ole võimalik).

**Üldkogu materjalide kättesaadavaks tegemine**

Üldkogu otsuste eelnõud edastatakse teile nii neid kinnitava juhatuse protokolli lisana kui lisatakse ka advokatuuri kodulehe sisevõrku: [Üldkogu 07.03.2025](https://siseveeb.advokatuur.ee/est/siseveeb/uldkogu/uldkogu-07-03-2025)

Lugupidamisega

Eesti Advokatuur